Kamfen din Buhari Jaruman Kannywood sun fantsama jihar Kano ▷ Legit.ng
Kamfen din Buhari Jaruman Kannywood sun fantsama jihar Kano
4 months ago 5508 views by Aisha Musa
- Manyan jaruman masana’arta shirya fina-finan Hausa ta Kannywood sun fantsama cikin garin Kano domin tallata shugaban kasa Muhammadu Buhari
- Mai taimakawa shugaban kasa kan harkokin matasa da Nasir Adhama ne ya shirya wannan gangami
- A yau Asabar ne Buhari ya bar Abuja zuwa Ibadan, babbar birnin jihar Oyo, domin ci gaba da kamfen dinsa
A ranar Juma’a 25 ga watan Janairu ne manyan jaruman masana’arta shirya fina-finan Hausa ta Kannywood suka fantsama cikin garin Kano domin tallata shugaban kasa Muhammadu Buhari, dan takarar shugaban kasa na jam’iyyar All Progressives Congress (APC).
‘Yan wasan sun sanya riguna dauke da tambarin APC, da hotunan Shugaba Muhammadu Buhari.
Jaruman da suka halarci wannan tattaki sun hada da irin su Ali Nuhu, Alhassan Kwale, Adam Zango, Lawal Ahmed, Nuhu Abdullhi, Ibrahim Maishinku, Rabiu Rikadawa, Daushe da sauran su.
Mai taimakawa shugaban kasa kan harkokin matasa da Nasir Adhama ne ya shirya wannan gangami.
A halin da ake ciki, mun ji cewa Shugaban kasa Muhammadu Buhari a ranar Asabar, 26 ga watan Janairu, ya bar Abuja zuwa Ibadan, babbar birnin jihar Oyo, domin ci gaba da kamfen dinsa kwana daya bayan ya huta a ranar Juma’a, 25 ga watan Janairu.
KU KARANTA KUMA: Abubuwa 8 da Buhari ya fadi kan Jastis Walter Onnoghen yayinda ya sallameshi
Kamfanin dillancin labaran Najeriya (NAN) ta ruwaito cewa kafin hutun, shugaban kasa da mambobin kungiyar kamfen din jam’iyyar All Progressives Congress (APC) a ranar Alhamis, 24 ga watan Janairu sun kaddamar da kudirin shugaban kasar na neman tazarce a jihohin Anambra da Enugu.
A Ibadan, shugaba Buhari zai gana da shugabannin gargajiya a sakatariyar shugabannin kafin daga nan ya garzaya wajen taron gangamin kamfen din na APC a jihar.
Nigerian navy ranks and salary Art courses in Nigeria Buhari and Peace Corps Latest lace styles Ankara styles for men
12 minutes ago 87 views
2019: Jirgin Buhari ya isa kudu maso yamma don isar da sakon ‘Next Level’ na APC